Palkovič, Michal, minister zdravotníctva SR (2023-05-18):
Ďakujem pekne za slovo, pán podpredseda. Vážení páni, ďakujem pekne pánovi poslancovi za otázku, je to otázka č. 7, 32, 39, 42 a 43. Ja by som k tomu povedal to, že, samozrejme, ja som dostal túto informáciu asi pred tromi dňami, štyrmi dňami s tým, že v podstate bezodkladne som kontaktoval pána riaditeľa, s ktorým som telefonoval aj včera neskoro večer ešte, s pánom MUDr. Bazárom, s tým, že bavili sme sa na tému, jednak ako k tej situácii došlo, jednak musíme povedať, že, chvalabohu, je to izolovaná situácia, aj keď že sme v zdravotníctve nejakú dobu, tak vieme, že vybuchovali nám APS-ky, teda aj po starom LSPP-čky a, ja neviem, Púchov, Ilava a podobne, hej, čiže tam Trenčiansky kraj kedysi bol starosť, bavíme sa šesť rokov dozadu. V tomto prípade skutočne musíme povedať, že tie okolnosti, a poviem, že prečo sa to tam stalo, aby, aby sme sa rozumeli, čiže ten dôvod bol nie preto, že by bol nejaký neschopný manažment alebo že by tam bolo v riadení tej nemocnice nejaké starosti, ale proste normálne klasická zhoda nie úplne optimálnych príčin, a to najmä, že... a jednak sú tam starší lekári, a jednak v regióne je velikánsky dopyt po niečom, čo nazývame teda lekári v LDD. Tým pádom idú radšej do ambulantnej sféry, pretože v nemocnici musia slúžiť, a už aj v tej ambulantnej sfére nie je veľká ochota teda vykonávať služby APS-ky, ale ten odliv z tej nemocnice sa udial aj jednak v tomto prvom meradle, v druhom meradle tým, že niektoré pani doktorky ostali na materských, myslím, že dve konkrétne, tým pádom oslabil sa zase ten pulz zamestnancov, dokonca pán riaditeľ, ktorý je pediater špecializáciou, vie, zobral si deväť služieb, čo, vieme, že teda je to naozaj ešte pri manažmente nemocnice veľmi veľký rozsah práce, práve na to, aby sanoval tento pediatrický program. Už sme spomínali tú OSN-ku, tá optimalizácie siete nemocníc, kde napríklad táto nemocnica si zažiadala o teda pediatrický program, zažiadala si o neonatologický program, samozrejme, tým, že má aj pôrodnicu. Tým, že si zažiadal aj na ďalšie pediatrické programy, ako je napríklad pediatrická gastroenterológia, hepatológia, poruchy výživy, pediatrická pneumológia a pneumoftizeológia, to znamená komplex, takže moja otázka automaticky na pána riaditeľa bola, ako chce zabezpečiť plnenie OSN-ky nielen v materiálno-technickej, ale najmä v tej personálnej otázke. A keďže toto je výpadok naozaj len krátkodobý, pretože zase z materských sa budú vracať pani doktorky, plus oslovil ďalšie nemocnice o žiadosť o pomoc, tak táto situácia by sa mala stabilizovať od septembra. Čiže bavíme sa teraz, dobre, ideme do krízového manažmentu na letné obdobie a ako ho chceme zabezpečiť. Tak, samozrejme, čo je prvoradé, je, aby cesta pacienta bola jednoznačná a, a jasná, aby ľudia, ktorí, ktorých deti budú vyžadovať, či už je to bezodkladnú zdravotnú starostlivosť alebo, alebo aj tú odkladnú vedeli, kam sa majú obrátiť. Takže kontaktov... bolo kontaktované operačné stredisko záchrannej zdravotnej služby, tak aby vedelo správne nasmerovať pacientov, a bavíme sa, že najbližšie Vranov, máme tam Košice, Michalovce na druhej strane, a kde teda v prípade, že by teda zas sanitka mala takýto typ diagnózy, tak budú to smerovať do týchto najbližších zdravotníckych zariadení plus ambulantný sektor bol inštruovaný, aké typy diagnóz vie zabezpečiť ambulantný sektor nemocnice, resp. kam nasmerovať tohto detského pacienta. Tým pádom, keďže sme zabezpečili tento, nazvime to, manažment, tak nepredpokladám, že by v letných mesiacoch mal vzniknúť nejaký kritickejší problém. Napriek tomu som si dovolil kontaktovať aj pána riaditeľa Detskej fakultnej nemocnice v Košiciach, kde budem mať mimo iných, lebo majú tam jeden veľmi zaujímavý projekt, ktorý by sme radi podporili, tak budeme sa baviť aj na tú tému, ako vedia pomôcť tej lôžkovej časti, pretože, žiaľ, v Trebišovskej nemocnici tá lôžková časť v letných mesiacoch nie je z personálnych dôvodov udržateľná aj vzhľadom na to, že by tí, ten personál, ktorý by tam ostal pracovať, vo veľmi krátkej dobe vyhorel. Takže aj taká prevencia je, radšej nasmerovať to kompetentne, aby sme naozaj zabezpečili bezpečnosť toho detského pacienta v centrách, teda v nemocniciach, kde máme istotu, že to bude na najvyššej možnej úrovni poskytnuté.